
Rugăm pe toţi câţi au binevoit sd primească această 
foaie să grăbească cu trimiterea plăţii de abonament. 
Administraţia foii „ȚARA NOASTRA“. 





Cetitorilor. 


Pe toti, cărora le ajunge in máni această foaie îi 
rugăm să o ceteascá si dacă o socot de potrivită 
trebuinfelor țărănimii să o răspândească între oa- 
menii noștri dela sate. 

Foaia apare săptămânal și o vor primi cetitorii 
Dumineca. 


Abonamentul e pe an . . . 4 cor. 
Pe jumătate de an . . . . 2 , 
Pe trei luni . . . . . . . 1 y 


Banii sá se trimitá la Administratia revistei 
„Țara noastră“. Sibiiu — Nagyszeben. Asociaţiune. 





Toți cărturarii noștri, mai ales cei în atingere apropiată 
cu țărănimea — preoții și învățătorii — sânt rugați a trimite 
acestei reviste articole și Știri cari sânt în legătură cu trebile fă- 
rănimii. Îndeosebi primim bucuros articole cu poveţe economice, 
— precum și snoave, poezii poporale etc. Scriitorii artico- 
lelor sunt rugați a se folosi de un grai înțeles de 
Dopor, ca să nu fim Siliți a supune schimbării în redacție ar- 
ticolele. 

Pentru articolele bune dám si o cuvenită răs- 
plată báneascá. 

6 Lei 


LEGEA ROMÂNEASCĂ. 


Dintre câte popoare trăesc în apropierea noastră si mărtu- 
risese credința în biserica lui Hristos, despre toate se ştie, că 
inainte de a fi primit legea creştină, timp de mai multe veacuri 
au petrecut in rătăciri păgânești. | 

Dar noi Românii, de când a început a se face în cartea 
vremilor pomenire de. numele nostru, totdeauna am fost amintiţi 
ca popor creştin. — Urmează deci, că nu fără dreptate întăresc în- 
vátatii noştrii prin cărţile lor, că dintre toate popoarele dimprejur, noi 
am fost cei dintâi şi cei mai vechi în credinţa creștinească. Tot acest 
lucru pare a-l adeveri si graiul poporului nostru de rând, căci 
Românul din popor numai despre sine şi despre cei de neamul 
său zice, că sunt creștini, pe când pe cei de alt neam îi crede 
mai puţin creștini sau de-adreptul calvini, ceeace în gândul sáu 
e tot atâta ca și păgâni. Dacă vede, de-o pildă, trecând pe 
drum doi Români întovărăşiţi de un Sas, el zice: „Uite doi 
creştini și un Sas“ ori chiar: „Uite doi oameni şi un Sas“ — 
sau dacă are de lucru cu un-om rău, aspru şi fără credinţă, 
ll zice, că e „păgân ca un calvin*. 

Asta arată, că chiar şi cel mai de rând Român se erede 
numai pe sine creştin şi se simte. mai altfel, decât cei de alt 
neam şi că credinţa, legea sa şi-o închipue, în taina gândului 
sáu, cu totul deosebită de a celorlalte neamuri, cari cu toate că 
și ele sunt de legea creştinească, ca și noi Românii, lui totuş 
ii par „de altă lege“. | 

* i $ 

De aceea se poate spune, cá legea creştinească, in cur- 

erea multelor veacuri de vieaţă curat bisericească și evlavioasă, 
| a 

a trecut şi s'a prefăcut, în sufletul poporului nostru, într'o lege 
românească. 

Această lege românească, care cuprindeà în timpurile mai 
îndepărtate numai unele dintre învăţăturile creştinești, nedeslusite 
şi neintelese încă pe deplin, iar de altă parte mogtenise dela părinţii 
poporului nostru şi credinţe, cari nu se potriviau întocmai cu 
legea lui Hristos —. a sporit, sa lămurit şi întărit cu vremea 
atât de mult, incât ea poate să mulţămească azi toate trebuintele 
sufleteşti ale poporului nostru. Astăzi legea românească nu mai 
este numai cuprinsul vieţii noastre bisericeşti şi al credințelor 
creștine. — Ci mai mult, decât atâta! | 


X 
* ¥ 


Tot ce poate să înalțe sufletul Românului, să-l cutremure 
şi să-l umplă de fiori tainici, începând dela sf. Evanghelie a lui 
Hristos, rostită Dumineca pe glasul de podobie al preotului îm- 
brăcat in odàjdil si până la scrisul de toate zilele al apărătu- 
rilor neamului, până la cărţile cele sfinte de îndrumare, cari se 
fac astăzi si până la gândurile înalte și dorinţele indrásnete ale 
oamenilor nostri mari, sau ale cântăreților eu glas de arhanghel — 
noi la toate acestea trebuie să ne gândim, de toate să ne aducem 
aminte, de câteori rostim aceste două cuvinte, atât de frumoase 
și de un cuprins atât de sfânt: lege românească! 

Aceasta a fost totdeauna tăria noastră şi podoaba cea mai 
de căpetenie a sufletului românesc: 


S Lémbd, lege — lucruri sfinte 
La strămoși erau . . . 


* 
* sh 


Legea românească a fost socotită drept sfântă, inainte de 
vremea, în care a ajuns şi limba noastră la această treaptă. Dar 
de 200 de ani încoace, mai ales, aceste două lucruri sfinte au 
ajuns într'o legătură nedespürtitá, aga, că azi nici nu ne-am puteà 
închipui o lege românească propovăduită în limbă străină. Şi să 
deie Dumnezeu, ca aceste două lucruri, atât de sfinte pentru noi, 
să rămână, până la sfârşitul tuturor veacurilor, în aceeaș legătură 
şi unire strânsă, din care izvoreşte tăria cea mai neinfrântă. 

| E i X 

Precum pentru limbă, tot astfel au avut Românii muite de 
îndurat si pentru legea lor. Sa nimerit să lim aşezaţi printre 
multe neamuri, cu cari nu ne-am putut nărăvi niciodată. Căci nu 
conteniă de pe buzele lor hula şi batjocura, ce aruncau asupra 

strămoșilor noștri, fiindcă ţineau cu atâta tărie la legea româ- 
nească. | 

Mâre necinste i se făcea legii noastre, aruncându-i-se vorbe 
de batjocură cu acestea: cá ar fi „o erezie“ sau numai „nişte 
credințe băbeşii*. Aşa o botezaseră vecinii gi cârmuitorii nostri 
puternici, înainte de asta cu vre-o patru sute de ani. Și cu stră- 
duintá nepregetatá au cercat toti, să facă pe Români, să-și pá- 
răsească legea strămoşească și să treacă la alta. 


> 
* * 


Dar strămoșii noştri nu s'au lăsat nici amágiti de ispite, 
nici infricati de amenințările cele mai grele, cum a fost de pildă 
cea dela anul Domnului 7566, câna dieta dif Sibiiu a hotărit, 
că toti Românii, dacă nu vor vreà se primiască legea domnilor 
puternici, să fie scoși din ţară, iar moșiile lor să fie confiscate. 
Cu toate acestea poporul românesc a rămas neclintit, îndurând 
pentru statornicia sa în legea strămoșească, cele mai grele su- 
ferinte. A suferit şi a tăcut, cu o îndelungă răbdare, cum nu sa 
mai pomenit Ja nici un neam pe fata pământului. Dar dela ceea-ce 
a apucat din bătrâni, nu s'a abătut niciodată, ci a urmat mai 
departe a se închină lui Dumnezeu, cerându-i mila şi dreptatea, 
cum îl invátaserá părinţii. 

ue * 

O singură dată în trecutul nostru s'a părut că ar fi izbutit 
unele făgăduinţe împărăteşti să abată pe cáti-va din calea cre- 
dintei strămoşeşti, dar mângăerea noastră e, că legea românească 
n'a pătimit vre-o schimbare mare, nici atunci. | 

Vlădica și eu protopopii săi au pus degetul și s'au iscălit, 
că de aci înainte nu se vor mai închină patriarhului din Con- 
stantinopol (Țarigrad) ci vor crede, că papa dela Roma este cel 
mai de frunte cârmuitor gi capal bisericii. — Si atâta tot! 

Pentru poporul nostru acestui lucru n'ar trebui să i se dee 
nici o însemnătate, căci el ştiind, că singurul eap al bisericii cre- 
şține este insuș întemeietorul ei, Domnul nostru lisus Hristos, 
nu mai are lipsă nici de ,tárigrádeanul*, nici de „râmleanuli. 

O altă mângăere e şi alipirea puternică, a inaintagilor no- 
stri, de biserica lor strămoşească. 

„Noi şi biserica noastră — scriau cu strașnică hotărire 
Românii satelor din Tara Dársei la anul 1723 — întru care ne-am 
născut prin sfântul botez, întru care trăim, intru care ne luminăm, 
prin care credem si nădăjduim iertare de păcate gi vieaţa de veci 

să dobândim, şi ori-cine ne-ar întrebă cu glas mare mărturisim, 
că noi suntem fii adevăraţi ai sfintei săborniceştii şi apostoleștii 
besearici a răsăritului si pe aceea credință vom să stăm meclátifi 
în veci, De care sfântă credință nici sabia, nici focul, nici inchi- 
soarea, nici sărăcia, nici nevoia, nici foameu, nici goana, nici moartea 
să nu ne poată despărți“ .... 


* 
+ * 


Si nu ne-au putut despărţi! Căci împotriva tuturor uneltirilor 
străine, cari ar fi voit să ne vază dezbinati de tot, legea româ- 
nească, a rămas totus singură stăpânitoare şi la cei ce se tin de 
mitropolia Sibiiului, şi la cei ce ascultă de vládiea din Blaj ori 
de cel din Gherla... 

* j * 

Toti Românii suntem una astăzi, fiindcă toti ne facem sfânta 
cruce dela dreapta la stânga, ca şi înainte de anul 1700, şi toti 
ináltám, la altarul Domnului, aceeas rugă românească sfântă și 
mântuitoare, care ne-a ajutat în trecut să ne strecurăm teferi prin 
viforul veacurilor negre, si care ne va indemnà în viitor să fim, 
precum spune poetul, că erau strămoşii: 

l ' Statorniei în cinstea de lege şi ţară 
In focul credinţii statornici! 


I. Lupaș. 


CE SA MÂNCĂM? | 
T" 


Când te uiti aşa la om, poate nici nu-ţi trece prin minte 
ce făptură minunată ai înaintea ta. Nu ti-ar veni a crede cá in 
fiecare din noi lucră în întreg trupul o maşinărie măiastră, în 
care, de când te nasti şi pănă mori, se ferbe, se dospeste, se arde, 
se alcătueşte, se dărimă, şi care e doar cea mai desăvârşită ma- 
șinărie de pe rotogolul pământului. 

Asămănarea trupului omenesc c'o maşinărie fiind potrivită, 
vom ţineă-o înaintea ochilor. 

Pentru a-i da mașinei dela carul cel de foc puterea trebuin- 
cioasă ca să stăpânească atâta amar de roate, de pârghii, pentru 
carul de foe trebue bunăoară o grămadă anumită de cărbuni 
$i lemne, de apă, uleiu și altele. Tot asemenea și trupului ome- 
nesc îi trebue o anumită măsură de hraná, ca să-şi tie în mi- 
șcare toate părticelele, dela inima cu ţevile sângelui, dela rânză, 
ficat, splină, fiere şi pănă la cel din urmă osut. Că numai o păr- 

ticică mică dacă va slăbi, nu se va mişcă cum îi legea, omul 
nu-şi va puteă lucră lucru cum se cade. 

Multă vreme şi-a bătut ceata invütatilor capu, ca să afle 
care e măsura cuvenită a mâncărilor, şi cari sunt sucurile şi 
puterile cari se înciripă din mâncări, ca să intretie puletan tru- 
pului şi a sufletului. 

Si asta li-s'a gi sfetit prin ) purcederea urmátoare *): 

Au luat odată un om mai tinăr, altădată unul mai bătrân, 
l-au lăsat să flămânzească o zi şi-o noapte, apoi l-au măsurat, 
l-au băgat într'o casă anume întocmită cu multe feliuri de mai 
șinării, şi citeva zile dearândul tot ce i-au dat de mâncare or- 
de beut, au cântărit cu cea mai mare îngrijire. Asemenea i-au 
cântărit gunoiul, răsuflarea şi sudoarea. 

Proba asta au făcut-o sute de invitati de nenumărate Ori ; 
$i iată ce învățături li-sau arătat: 

Inainte de toate sá se stie, " nu tot ce vâră omul pe gru- 
mazi e hrünitor, cá adecă ii greşită zicala „capul lucrului e să-ţi 
umpli foalele“. Că nu numai că nu toate INA HORS ne folosesc, 
dar unele ne sunt chiar strieácioase. | | 

Trei sunt materiile mai de căpetenie, cu cari trăieşte omul, 
si anume: albuşoasele, grăsimea şi făinoasele-zăhăroase**). Apoi 
apa, sărurile şi alte materii mai mărunte. 

Vom putea vorbi mai la înţeles dacă vom prinde iar firul 
asămănării trupului omenesc cu maşina cea de foc. 

Mașina îi făcută din oțel şi aramă galbină (cioaie), cari ii 
dau putere mare. Dar pentruca să poată umblă cu asa gtragnicá - 
putere ii trebue cărbuni, lemne, apă, uleiu şi altele. "A 

Acuma, ceéace-i otelul pentru maşina cea de foc, aceea, 
Is albugoasele pentru trupul omenesc: din albugoase sunt zâdiţi 
muschii omului, adecá fáura omului. 

Albuşoasele le suge trupul omului în măsură mai mică ori 
mai mare din foarte multe mâncări, si le foloseşte in două fe- 
liuri : din unele igi zidegte muschii, iar cu celealalte îşi spală, 
întăreşte si încălzeşte ţăsăturile. Fără albuşoase trupul omenesc 
nu poate trăi, precum magina, dacă i-se tocese încheieturile, nu 
mai pone umblà. | 


+) Regnault gi "Reiset, Pettenkofer, Voit, Sondén şi Tigerstedt. Alti în- 


văţaţi au ales alte căi. 
**) In limba învăţaţilor se chiamă albumină, grăsime şi hidrate-carbonat, 

Ceeace sunt cărbunii (ori benzina) pentru maşină, aceea e 
grăsimea pentru trupul nostru: ea dă trupului partea cea mni 
mare din căldură, iar dacă nuei lipsă să se folosească toată, se 
aşează pentru îngrăşare, ca intr'o măgăzie. 

[ar făinoasele-zihăroase au pret mai mic ca grăsimea, precum 
lemnele au preţ mai mic decât cărbunii. 

Despre apă, săruri şi: unele lucruri mai neînsemnate facem 
“pomenire numai pe scurt, fiindcă de lipsa ăstora, — mai ales 
de-a apei, — trupul Românului nu se prea poate plânge. 

La locul ăsta trebue vrând-nevrând să dau câteva socoteli, 
pe cari să cercaţi. iubiţi ţărani, să le pricepeti. Dacă insă nu le 
veţi puteă cuprinde cu mintea, nu-i chiar uşa de mare rău, că 
și fără ele veţi puteà urmări tot ce vă voiu spune mai incolo. 
Ca să ştiţi pănă unde (in aceste sămădașuri, le voiu inch de intre 
linii. | (Va urma). . 


SCRISOARE CATRA UN PARAN. 


lubite nepoate! 

Felul tàu de a vedeà lucrurile din lume cu i E lim- 
pede mi-a inveselit inima. N'am decât să mă bucur de hotărirea 
luată ca să înveţi o meserie. | 

Aflu însă că la vârsta ta de 16 ani nu ai TE cea mal po- 
trivită meserie, şi dacă vei ceti eu luare aminte rândurile urmá- 
toare imi vei da dreptate. | 

Cojocăria, după părerea mea, nu este o meserie dintre cele 
mai bănoase, şi lucrurile făcute de cojocari să trec aproape nu- 
mai la Români, | 

Este intrebare mare, dacă şi Românii se vor TES multă 
vreme de purtatul cojocului şi al eáeiulei. Cojocul este o haină 
scumpă și din seamă afară jingaşă. la lucrul câmpului, in på- 
dure şi în grădină se spintecá şi găureşte, la vreme de ploaie 
nu-l poti folosi, dacă il puni in odaie umedă se ingàlbineste şi 
invecheşte ca şi cum ar fi de zeci de ani. Vei (i văzut poate 
pe Saşii cei bătrâni, cât le stau de rău cojoacele mâncate de 
molii şi îngălbinite cu cari merg la biserică. 

Ar mai aveă rost pieptarul infundat, pieptarul cu mânec 
(biciușca), eojocul păcurărese care il coasă şi croiese păcurarii 
cei bătrâni pentru ciobani, cari stau în dricul iernii ziua-noaptea 
sub cerul deschis, — dar cojoacele cele cu sidră, cusute cu ibrigin 
Și de piei fine in pret dela 100 coroane in sus, n'au nici un 


* 

rost, şi niei măiestrul care lucră, cu ochii aţintiţi pe pielea albă 
câte 4—5 săptămâni la un cojoc nu e procopsit şi nici celce il 
cumpără.  Măiestrul n'are folos, căci materialul e foarte scump 
şi în acelaş timp un croitor face 8 sumane, tandre, boboauă, 
cari fiind din pănură de casă, de lână, tesute îndesat, sunt de 
4—5 ori mai trainice, sunt mai ieftine, le poti imbrácà la orice 
lucru, la drum şi la biserică, ferite bine, sunt totdeauna ca nouă 
şi curate. 

Căciula e numai pentru oameni bătrâni și mai ales pentru 
cei pleguvi — încolo — orice om trebuie şă se ferească a o 
purtà, necum să mai dea şi bani pe ea. Părul scuteşte pielea 
capului de orice frig şi pălăria de păr este acoperemânt prea 
de-ajuns pentru scutirea capului de frig si chiar și de ger —- 
deci şi acest soiu de îmbrăcăminte cu vremea are să se piardă 
din portul nostru — dupăce ne vom cuminţi si vom şti să ne 
dăm seamă că nu eră de nici un folos. In ţările apusene fri- 
guroase nimenea nu poartă căciulă — de ce să ne deosebim noi 
de popoarele mai înaintate. Pieptarele spintecate la rândul lor 
au fost totdeauna îmbrăcăminte pentru oameni cu stare gi pentru 
femei trufaşe — deci acestea nu să prea caută şi sunt fără de 
nici o trebuintá. Vin acum la material. | 

Qile s'au imputinat aici, s'au imputinat in întreagă Europa. 
— prin economia ee să poartă acum cu plante de nutreţ, cu 
ierburi máiestrite, trifoiu gi luterná si cu spargerea şi prefacerea 
locurilor de pășune in loc arütor, — pieile vor fi tot mai scumpe, . 
tot mai rari și vrând-nevrând trebuie să ţinem seamă de desvol- 
tarea lucrurilor. Iti dau deci sfatul să imbrátogezi altă meserie, 
spre pildă, să te faci lăcătuș. 

Azi uneltele de lucru, cuptoarele, maşinile, ferestrile, ușile 
nu se pot folosi fără să pună lăcătușul mâna sa iscusită. 

Totul se desvoaltá în direcţia aceasta, un scoc la casă, o 
cheie la uşe, grătele de la poartă, si câte sute de alte trebuinte 
în economie, în negot, în gospodărie, în zidărie, sânt legate de 
meseria lăcătușului. Ferul stăpâneşte azi. Plugul, grapa, sămânţa 
de sămănat, de treerat, toate stau în loc fără ajutorul şi fără 
priceperea lácütugului. La vârsta ta sunt de ajuns 3 ani de 
ucenicie. De aci încolo lumea iti stă deschisă. Cu cojocăritul 
dacă egi din Ardeal, abia în România te mai poli procopsi. In 
locul cojocăritului trebuie să introducem răsboaiele. 

Să tese tárancele noastre pănură de casă — gi tot ele să 
invele a croi și a coase îmbrăcămintea pentru bărbaţi şi femei, 


© BCUCIuj 


TARA NOASTRĂ — — 127 











căutând o formă potrivită, ag vrea să zie o uniformă pentru bár- 
bati şi una pentru femei. 

Alteum pánura o pot coase şi croitori și croitorese de me- 
serie mai ales că azi maşinile de cusut nu mai sânt necunoscute 
pe sutele noastre. 

Pentru iarnă ca cuptuşală se pot folosi şi piei de miel, de 
oaie, în părţile unde sunt si nu trebuie cumpărate cu bani grei, 
iar unde nu, flanela de lână înlocuește bine pielea, e trainică, 
tine căldura în trup, fie gerul iernii cât de aspru. Pentru vară 
ajunge pânza de cânepă, ori de in, care creşte şi în locurile cele mai 
muntoase. [neáàt tu nu ai aveă aplicare pentru lácütugit, având. 
vecinie să umbli mânjit de negreala ferului si de căldura focului, 
— vom căută din multele meserii bune si folositoare alta tot 
atât de bună. Până atunci deprindete bine cu cetitul şi scrisul, 
fă socoteli, dedăte să poţi desemnă în linii câte un lucru mai 
ușor, căci fără carte nici meseriile nu mai sânt „plugul cel de 
aur", eum au fost odinioară — şi cu greu vei putea ajunge să 
lueri pe seama ta cu pricepere si folos, pe când cei cu mai multă 
carte străbat lumea cu ușurință, biruie greutăţile şi ajung la liman. 

Al tău sincer 
Uuchiașul. 


ASIGURAREA VITELOR. 


(Părerea domnului advocat Nicolae Garoiu). 


Implinese făgăduiala făcută şi vă trimit o mustră de statute, 
la cari le-am mai puteă zice legătuia/ă, sau şi mai bine contract 
de tovărăşie pentru asigurarea vitelor. [In şirele aceste dau o 
scurtă lămurire asupra acestor statute cari, cred cá le veţi ti- 
pári în foaie. 

Statutele sânt făcute pentru cazuri aga numite ocazionale, 
la felurite prilejuri, prevăzute in art. de lege 37 din 1875 8. 62, 
pentru cari nu se cere nici împrotocolarea firmei din partea tri- 
bunalului, nici îngăduire ministerială deosebită. Nimenea nu plă- 
teste nimica înainte pentru alcătuirea fondurilor. 

Fondul de rezervă se face de sine din cele 5%, si nu poate 
să cadă nimănui greu această plătire de 5%. 

Fondul general incă se formează de sine din repartiţia după 
sumele intercalare sau ce întrec din sută în sută de mii. Dacă 
sânt vite asigurate dela 100 mii în sus, s. p. de 150,000 coroane, 
50 coroane, ce se încassează din 1 la miie (1%) după cele 

50.000, intrá.in fondul general, tot aici si ce se mai poate pre- 
face in bani dela vite prăpădite sau tăiate; din acest fond se 
plătesc micile remuneratii sau răsplata celor cari ostenesc in 
cauză, precum şi veterinarul, care e neapărat de lipsă, şi care 
trebuie adus şi plătit in mod statornic. 

Despăgubirea se aruncă, ineasseazá şi plăteşte daunatului 
numai dupăce sa întâmplat paguba; dacă întrun an întreg nu 
sar intâmplă nici o nenorocire, nu plăteşte nimenea nimica, 
afară de cheltuelile de înscriere şi preţuire în sumă de 24 fileri. 

Aici in Zernesti este o societate de asigurare, dar rea si 
nepotrivită, căci la întâmplări de daune plăteşte fiecare membru 
aceiaş sumă, nu după vitele asigurate; așa plăteşte cel cu o vită 
de 100 cor., tocmai atât cât cel asigurat cu 1000 sau 1500 cor., 
din cauza aceasta am crezut să fac niște statute mai bune. 

Unde ar fi vite in pret de peste 250 mii şi 500,000 cor., 
e de lipsă să se facă továrásii sau secții nouă, tăci dupáce la 
astfel de sume după o vită asigurată cu 100 cor. şi pentru o 
daună de 100 cor. se plăteşte abia !/;"/,, adecă la sută 2 fileri, 
a merge mai departe n'are rost. | 

Comunele in eari nu s'ar aflà vite nici de 50,000 coroane, 
pot intră in tovărăşia unei alte comune vecine — ca filială — cu 
un mie comitet administrativ sau purtător de grije. 

Dacă aflaţi, că această mustrá de statute ar fi vrednicá să 
se publice, vá rog să o publicaţi ca să seap de zilnicele intre- 
büri, ce mi se fac; din statute poate luă oricine ce se potrivește 
pentru împrejurările locale, și poate lăsă afară tot ce nu se po- 
triveşte. | 
Am stăruit să iau in statute sume rotunde, pentrucă ele 
inlesnese mult calcularea, in modul acesta oricare econom poate 
să-şi facă singur socoteala, că dacă are a plăti după 100 cor. 
pret asigurat 10 fil., cât va aveà să plătească după 200, 300 sute 
şi aga mai departe, adecă de atitea ori 10 fil., — tot asemenea 
poate să ştie singur, că dacă la dauna de 100 eor. are a plăti 
10 fil, cât are să plătească dacă dauna va fi de 200, 300 cor., 
adecă va şti că are să plătească de 2 sau 3 ori câte 10 fil. 

Chiar şi la boale epidemice (lipieioase), o tovărăşie poate 
ajută foarte mult. Mai are statutul și o parte bună morală, — oa- 
menii vor începe să umble mai frumos cu vitele şi să grijească 
mai bine de ele. Am luat in statute si acea cerință, ca toate 
plătirile să între la cassă, si tot de aici să se facă toate plăţile 
celor ce ostenese pentru továrágie, cheltuelile pentru .comisii, 

cheltueliie de despăgubire s. a. ca celor asiguraţi să nu ji se 
stoarcă, in mod neiertat, taxe mai mari, decât cele ce sânt in- 
datorati să plătească. 


BOALELE ȘI DUJMANII VIILOR. 


In toamna trecută, din întâmplare mă aflam într'o comună 
românească, ai cărei locuitori se indeletnicese în mare măsură 
cu viieritul. | 

Comuna e aşezată intr'o vale si de toâte părţile e încun- 
jurată cu dealuri, ale căror coaste, în mărime de vre-o 120 jug.. 
sânt sădite cu viţă de viie. 

Era tocmai aproape de cules. Așteptam să văd pregătirile 
ce se fac. Ştiam că viierii înainte de cules, trebuie să-și pună 
în rând butile şi celelalte vase trebuincioase la cules, să le spele, 
să le opărească si pe cele stricate să le dreagá; pentrucă numai 
in vase bine îngrijite se poate păstră un vin bun și de preţ. — 
Aproape nimic din toate acestea. — Locuitorii se indeletniceau 
cu alte lucrări, şi sunetul butilor goale nu da semne de apro- 
pierea culesului. 

Moţii, cari treceau cu caii lor incárcati cu cercuri dealungul 
ulitelor de prin comună, nu făceau nici ei vr'o treabă. Hohotul 
de râs, în urma jurământului indatinat al Moților: „Tune în celce 
se teme că cură“ impreunat cu sunetul asurzitor al butilor lovite 
de ciocanul lor, — de astădată nu umpleă văzduhul, — totul eră 
in linişte. 

In ajunul culesului numai in câteva curți am putut vedeà 
câte un car tras înaintea casei, pe care stăpânul aşeza câte o 
cadă sau câte o bute. Semn că aveă nădejde de un cules ceva 
mai bun. 

In ziua hotáritá pentru cules nu se vedeà, ca de alte ori 
cetele de culegátoare venite de prin comunele învecinate şi o 
mare parte a locuitorilor din comună erau pe-acasă. Pe alții ii 
vedeam aducând strugurii in ciubară şi numai puţini, de tot pu- 
(ini, suiau ori coborau pe căile de printre vii cu carăle încărcate. 

Nici teascurile nu se auzeau pocnind, ca de alte ori, au 
rămas și ele svântate şi numai puţine au fost puse în lucrare. 

In locul acestora auzeam însă plângerile si văerările bie- 
tilor viieri: „Pare că n'am mai pomenit aga pârlitură!“ „Cu ce 
vom plăti darea şi celelalte năcazuri?* „Popa: şi dascălul au 
stropit cum se cade si au cules de frunte!“ „Cutare si cutare au 

stropit numai câte-odată şi au struguri destuil* „Tot ajută, tot e 
bun stropitul“. „Mai bine să'mi rămână cucuruzul nesăpat, decât 
viile nestropite* — Asa glăsuiau aceia, pe cari boala de vii numită 
Peronospora i-a lipsit de rodul ostenelelor lor. 


Ce deosebire intre culesul acesta şi între culesele aniior 
imbelgugati! In loc de 700—800 buti pline cu vin, abia 30— 40. 
Dacă vom socoti numai paguba aceasta din o singură comună, 
ne dă o sumă de cel puţin 70,000 cor. zi şeptezeci mii cor., 
care sumă împărţită după numărul familiilor din această comună, 
se vine pe o familie cam 250 coroane pagubă. 


Se pare că nu-ţi vine a crede, iubite cetitorule! Şi cu toate 
acestea e lucru adevărat. Dacă ne vom luă numai puţină oste- 
neală, cercetând, vom află multe sate, in cari viieri noştri au 
pátit intocmai pe tocmai. Ei însă, nu văd răul în toată mărimea lui, 
fiecare îşi face socoteala numai pentru paguba sa şi de aceea 
nu văd şi nu ştiu la ce sume mari se ridică pagubele dintr'uu an, 
pricinuite de párliturá. 

O mare parte a viierilor nici nu cunose boala aceasta şi 
nici nu-și dau osteneala să afle şi temeinic se ‘cunoască răul, 
de care adeseori sufer, şi cunoscándu-l, bárbütegte să se apere 
in potriva lui. „Ajută-ţi şi Dumnezeu încă iti va ajuta“. 


- Viierii noştri sunt de credinţă, că boala aceasta se ivește - 
in vii, după câte o nádugalà mare, ori după câte o ploaie cu 
soare, ori în urma. unei ploi sărate și au tot dreptul. Nu ştiu 
insă, că acestea sunt numai mijloace, cari înlesnese înmulţirea 
sporilor (sámintei) de bureţi, cari apoi ajungând pe struguri şi 
pe frunze, adecă pe părtile cele verzi ale viței, le iau hrana și 
le fae de se uscă și noi zicem atunci, că s'au párlit viile. 


Nimic in lumea aceasta nu este scutit de boale și de duj- 
mani. 

Animalele sunt supuse la fel si fel de boale. Fearále săl- 
batice prind şi mâncă alte animale mai neputincioase. Peștii cei 
mari inghit pe cei mici. Sobolul scormoneşte pământul, caută 
vermii neajutorati şi-i mânâncă, Omidele şi cărăbuşii lipsesc ar- 
borii păduriior şi pomii grădinilor de podoaba frunzelor. Vermii 
rod rădăcinile sămănăturilor din câmp si din grădini. Holdele 
cele frumoase, le vedem câte-odată pline cu tăciune ori rugină. 
Muşchii strică pomii şi răresc iarba de prin fánate O mulţime 
de vietáti trăiesc si se hrănesc de pe trupul altor vietăţi. 

Ferul rugineşte, arama cocleste, argintul se toceste şi aurul 
urzeste lăcomia. Oamenii sunt supuşi la tot felul de boale gi, ce 
e mai mult si mai rău, oamenii se dujmánese adeseori ei între ei. 

Cine a rânduit răul a rânduit gi binele, cine a rânduit boa- 
lele a rânduit şi leacurile în potriva lor. Dumnezeu a dat omului 
minte şi înțelepciune, ca să se apere pe sine şi să apere şi pe 
celelalte lucruri şi ființe date lui in folosință și stăpânire. 

Vita de viie are şi ea dujmanii si boalele ei. Pentru buná- 
tátile şi folosul cu care ea an de an ne imbie: datori suntem a 
o îngriji şi a o apără impotriva boalelor şi a dujmanilor ei. Căci, 
in cele din urmă nouă ne sânt dujmani; pentrucă noi simţim pa- 
guba pricinuită. 

Boala viilor, numită de cătră oamenii învăţaţi peronospora, 
iară in graiul poporului párliturá sau mană, este un burete, care, 
ca toti ceialalţi bureti se hrăneşte din sucul altor plante şi anume 
din sucul viței de viie. | (Va urma). 





CHIPURILE NOASTRE. 


Coroana, care împodobește fruntea inţeleaptă a regelui 
Carol, e bătută din gura tunurilor luate dela Turci pe câmpia 
Plevnei. In acel războiu, vitejia Românilor a fost ca a bălaurilor 
din poveste. Chipul nostru, zugrăvit de măiestrul N. Grigorescu, 
ne infátiseazá defilarea prinsonerilor Turci in fata A. Sale Prin- 
cipelui Carol. | 


STIRI. 


Din despățăminte, — Seriem aceste rânduri pentru domnii 
conducători ai despărţămintelor Asociatiuaii noastre. | 

Deodată cu trimiterea celui dintâi număr al acestei foi, 
care s'a trimis în 10 exemplare tuturor directorilor de despăr- 
țămiute pentru a se răspândi, am trimis si o scrisoare de làmu- 
rire in care erau rugaţi domnii directori ai despărțămintelor să 
răspândească această revistă şi să ineunostinteze comitetul cen- 
tral asupra măsurilor luate pentru sprijinirea acestei foi, editate 
de Asocialiune. 

Constatăm si pe această hârtie, după cum am constatat, — 
cu amărăciune, şi în şedinţa cea din urmă a comitetului central, 
că din cele mai multe despártáminte nu am primit nici un răs- 
puns. Deocamdată atât. 

Nu ne trece însă prin gând să tăcem si mai departe. 


e 

— Toți directorii despărțămintelor sânt rugaţi şi pe această 
cale să înainteze comitetului central rapoartele generale asupra 
hărniciei ce-au desvoltat-o în cursul anului trecut, 1906. In lipsa . 
acestor rapoarte nu ne putem face o icoană limpede asupra îm- 
prejurărilor din despártàminte gi prin urmare nu putem sti nici 
trebuintele poporului nostru din diferite părţi. 

.. Pàná acum am primit rapoarte numai dela trei despártá- 
minte şi anume: dela d-l Dr. Basiliu Preda, directorul despărţă- 
mântului Abrud-Càmpeni, care ne spune cà în cursul anului 
trecut s'au ţinut două prelegeri poporale despre „albinărit“, in 
comuna Bistra şi in comuna Sohodol; despărţământul are trei 
agenturi şi trei biblioteci, cu 163 volume. 


Al doilea raport l-am primit dela d-i protopresbiter Iosif 
Morariu, directorul despărțământulul Dobra, care ne vorbeşte de 
o activitate foarte frumoasă. in cursul anului trecut s'au ţinut 
19 prelegeri economice in 9 sate. Sa cumpărat pe seama des- 
pártámántului un skiopticon. Sau împărţit între şase comune 
186 de volume, dăruite de comitetul central. Agenturi nu s'au 
putut infiintà din lipsă de membri. Fruntasii satelor nu se în- 
scriu nici ei inşiși, decum să mai îndemne pe ţărani să se facă 
membri la Asociaţiune. 


Al treilea raport l-am primit din marginea românismului, 
dela d-l George Şuta, directorul despărţțământului Sătmar-Ugocea. 
Ne spune că in acete părți sar simţi lipsa unei împărțiri noi a 
despărțămintelor pentru a puteà arătă o activitate. Despărţă- 
mântul are o agentură în Seini şi cinci biblioteci in Sisesti, 
Iosip, Moftinul mie, Lipon si Acina. 

© ` 

in zilele aceste a ráposat la Paris generalul lacob Lahovari, 
fost ministru al României. Trupul ráposatului, care a fost un 
om de pricepere si hărnicie, — va fi adus la București şi in- 
mormântat acolo. 

Q 

In Budapesta a încetat din viaţă, la 19 Februarie a. c., 
vrednicul bărbat Andreiu Frâncu, care a fost preşedinte de senat 
la curia regală. A fost al doilea Român care a ajuns la o treaptă 
judecătorească aşa de înaltă. Primul a fost Baronul Pop. Răpo- 
satul a fost membru fundator al Asociaţiunii. Fie-i (árána uşoară! 

